La UV presta assistència jurídica gratuïta als membres de la comunitat universitària afectats per la DANA

## La UV presta assistència jurídica gratuïta als membres de la comunitat universitària afectats per la DANA

El servei es presta a través de la Clínica Jurídica per a la Justícia social de la Facultat de Dret i el seu equip de més de 180 voluntaris que lliuren suport en la reclamació de danys, sol·licitud d’indemnitzacions, assumptes laborals, renegociació de lloguers, assumptes civils, entre d’altres.

La Universitat de València, va posar en marxa la darrera setmana, un servei gratuït d’assistència i assessorament per als afectats de la comunitat universitària (estudiantat, personal tècnic, de gestió, administració i serveis; personal docent i investigador; i personal investigador en formació), una assistència que s’estén també als familiars en primer grau.

Aquest servei gratuït es presta a través de la Clínica Jurídica per la Justícia Social de la Facultat de Dret, dirigida pels professors Pilar Fernández i Andrés Gascón i que habitualment presta servei gratuït a ONG, entitats sense ànim de lucre i persones sense recursos i en risc d’exclusió social. Una Clínica que davant aquesta situació catastròfica ha donat un pas endavant i ha ampliat les seues tasques.  

Compta amb un equip format  per més de 180 persones voluntàries d’entre estudiantat, professorat, professionals de col·legis d’advocats de tot el territori espanyol. I que s’ha organitzat constituint 45 equips de treball per tal d’abastir els diferents àmbits en els que els afectats poden necessitar suport. D’aquesta manera, 17 grups de treball lliuren suport en les àrees de subvencions i administració; 10 en les reclamacions d’assegurances i mercantil; 12 en les de civil i família; 4 en la de laboral; 1 en penal; i 1 en altres matèries.

Després de la primera setmana de funcionament, aquest servei ha rebut 71 sol·licituds de suport, de les quals 5 ja han sigut resoltes, però espera rebre moltes més atés que la Universitat de València té comptabilitzats més d’11.000 integrants de la comunitat universitària afectats per la DANA. Concretament, 9.300 estudiants i estudiantes i 1.800 treballadors i treballadores. Unes xifres que representen el 20% del total.

Davant aquesta afectació, la Universitat també ha posat en marxa altres iniciatives destinades a pal·liar el diferents nivells d’afectació de les persones que viuen en zones colpejades per la DANA. Aquestes accions, s’estructuren en tres grups, unes que complementen la tasca de la Clínica Jurídica i Social i que van adreçades a la comunitat universitària, unes altres que van adreçades a la societat i institucions, i unes accions immediates i transversals.

Algunes d’aquestes iniciatives són la cessió d’aules per a escoles i instituts, beques per a persones UV afectades, atenció psicològica, el programa Salvem les Fotos, recuperació d’obres d’art, reconstrucció de biblioteques, voluntariat a la zona zero, entre d’altres. Pots consultar totes les accions a la pàgina principal de la Universitat de València www.uv.es

Arxivat en:
Facultat de Dret
, Responsabilitat social

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar